PATVIRTINTA

Viešųjų pirkimų komisijos, sudarytos VšĮ VUL SK generalinio direktoriaus 2018-07-27 įsakymu Nr. V-654, posėdžio 2025 m. kovo 17 d. protokolu Nr. 25VPK-790

**VILNIAUS UNIVERSITETO LIGONINĖ SANTAROS KLINIKOS**

**SPECIALIOSIOS PIRKIMO SĄLYGOS**

**VIENKARTINĖS MEDICINOS PAGALBOS PRIEMONĖS IR TIRPALAI KRAUJO CENTRE IR GYDOMŲJŲ AFEREZIŲ SK. ATLIEKAMOMS PROCEDŪROMS (9821)**

1. VšĮ Vilniaus universiteto ligoninė Santaros klinikos (toliau - PO), vykdydama viešąjį pirkimą numato įsigyti vienkartines medicinos pagalbos priemones ir tirpalus Kraujo centre ir Gydomųjų aferezių sk. atliekamoms procedūroms (toliau – prekės).

2. PO vykdo tarptautinį pirkimą atviro konkurso būdu.

3. Išankstinis skelbimas apie pirkimą nebuvo paskelbtas.

4. Tiesioginį ryšį su tiekėjais įgaliotas palaikyti perkančiosios organizacijos atstovas: Inga Šimonė, vyresnioji viešųjų pirkimų specialistė, tel. +370 52501332, el. p. inga.simone@santa.lt, Santariškių g. 4, LT-08406 Vilnius.

5. Pirkimo objektas yra vienkartinės medicinos pagalbos priemonės ir tirpalai.

6. Pirkimas skaidomas į 6 dalis.

7. Reikalavimai pirkimo objektui nurodyti SPS 1 priede „Techninė specifikacija ir įkainiai“ ir SPS 2 priede „Viešojo pirkimo sutarties projektas“.

8. Tiekėjo įsipareigojimų įvykdymo vieta yra: VšĮ Vilniaus universiteto ligoninė Santaros klinikos, Santariškių g. 2, LT-08406 Vilnius.

9. EBVPD pildomas pagal SPS 3 priede pateiktą failą/šabloną.

10. Tiekėjo pašalinimo pagrindai ir jų nebuvimą patvirtinantys dokumentai nurodyti BPS 3.3.p.

11. Tiekėjas, dalyvaujantis pirkime, turi atitikti kvalifikacinius reikalavimus ir, jeigu taikytina, laikytis kokybės vadybos sistemos ir (arba) aplinkos apsaugos vadybos sistemos standartų:

Netaikoma.

12. Kitų atrankos reikalavimų tiekėjams nenustatoma.

13. Pasiūlymo galiojimo užtikrinimas nereikalaujamas.

14. Pirkime kaip prekių egzistavimo bei kokybės charakteristikų įrodymo gali būti reikalaujama ne vėliau kaip per 7 darbo dienas nuo PO prašymo gavimo dienos neatlygintinai pateikti pirkimo objekto pavyzdžių, kurių PO pareikalaus pasiūlymų vertinimo metu. Tiekėjo prašymu pavyzdžių pateikimo terminas galės būti pratęstas vieną kartą ne ilgiau kaip 3 d. d.

Laiku nepristačius prekių pavyzdžių, tiekėjų pasiūlymai bus atmetami.

Pavyzdžius pristatyti į VšĮ Vilniaus universiteto ligoninės Santaros klinikų Viešųjų pirkimų skyriaus 470 kab., Santariškių g. 4, LT-08407 Vilnius, Ingai Šimonei, darbo dienomis nuo 7.00 iki 15.00 val.

Laimėjusio tiekėjo, su kuriuo bus sudaryta pirkimo sutartis, pateikti prekių pavyzdžiai gali būti negrąžinami ir būti naudojami kaip etalonai, priimant pagal pirkimo sutartį tiekiamas prekes.

15. PO atsako į CVPIS prašymą dėl pirkimo dokumentų, jei prašymas yra pateiktas likus 9 kalendorinėms dienoms iki pasiūlymų pateikimo termino pabaigos.

16. Tiekėjo CVPIS prašymu papildomi pirkimo dokumentai (paaiškinimai ar pataisymai) pateikiami ne vėliau kaip likus 6 kalendorinėms dienoms iki pasiūlymų pateikimo termino pabaigos, jei jų paprašyta laiku.

17. PO rengti susitikimų su tiekėjais neketina.

18. PO ekonomiškai naudingiausią pasiūlymą išrenka pagal mažiausią kainą. **Maksimali pasiūlymo (vertinamoji) kaina, kurią viršijus pasiūlymas bus atmetamas kiekvienai pirkimo daliai yra tokia:**

|  |  |  |
| --- | --- | --- |
| Pirkimo dalies Nr. | Maksimali pasiūlymo (vertinamoji) kaina be PVM, Eur | Maksimali pasiūlymo (vertinamoji) kaina su PVM, Eur |
| 1 | 64173,91 | 77650,43 |
| 2 | 28000,00 | 29400,00 |
| 3 | 120000,00 | 126000,00 |
| 4 | 15000,00 | 15750,00 |
| 5 | 190848,00 | 200390,40 |
| 6 | 10400,00 | 12584,00 |

***Pastaba.*** *vadovaujantis Pridėtinės vertės mokesčio įstatymo 19 str. 4 d. nuostatomis, PO kaina 2 – 5 pirkimo dalyse suplanuota taikant 5% PVM tarif;, likusiose dalyse – taikant 21% PVM tarifą. Tais atvejais, kai tiekėjas teikia pasiūlymą ir taiko kitokį nei PO suplanuotas PVM tarifas, tiekėjas kartu su pasiūlymu pateikia laisvos formos dokumentą, kuriame nurodo priežastis, dėl kurių taikomas jo pasirinktas PVM tarifas.* *Atmesdama pasiūlymus dėl per didelės pasiūlymo kainos, perkančioji organizacija vertins galutines pasiūlymų kainas su visais mokesčiai, t. y., įskaitant tiekėjo nurodytą PVM bei dėl sutarties sudarymo su viešojo pirkimo laimėtoju perkančiosios organizacijos įgyjamas mokestines prievoles (ar teises).*

19. Elektroninis aukcionas pirkime nebus rengiamas.

20. Tiekėjo pasiūlymo forma pateikta SPS 4 priede “Pasiūlymo forma”.

21. Įsigyti prekių naudojantis Centrinės perkančiosios organizacijos (toliau – CPO LT) elektroniniu katalogu galimybės nėra, nes prekių CPO LT elektroniniame kataloge nesiūloma.

22. Šiame pirkime taikomi aplinkos apsaugos kriterijai (žaliųjų pirkimų reikalavimai). Aplinkos apsaugos kriterijai nustatyti pagal Lietuvos Respublikos aplinkos ministro 2011 m. birželio 28 d. įsakymu Nr. D1-508 (Lietuvos Respublikos aplinkos ministro 2022 m. gruodžio 13 d. įsakymo Nr. D1-401 redakcija) „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“. 4.4.4.1. papunktį. Aplinkos apsaugos kriterijai nustatyti pirkimo sąlygų viešojo pirkimo – pardavimo sutarties projekte kaip tiekėjo įsipareigojimas.

23. Dėl šio pirkimo buvo vykdoma rinkos konsultacija, skelbta 2025-01-31 CVP IS priemonėmis, CVP IS Nr. 999799. Rinkos konsultacijos dalyvis laikomas padėjusiu pasirengti pirkimui ir apie tai teikdamas pasiūlymą privalo nurodyti Europos bendrajame viešųjų pirkimų dokumente.

SPS priedai:

1. „Techninė specifikacija ir įkainiai“.

2. „Viešojo pirkimo-pardavimo sutarties projektas“.

3. „EBVPD failas/šablonas“.

4. „Pasiūlymo forma”.